钦定古今图书集成/明伦汇编/官常典/第405卷 > 周
## 钦定古今图书集成/明伦汇编/官常典/第405卷 > 周

《周制》，“秋官大行人统小行人、行夫之属，掌宾客礼仪。
而掌交”亦主和好之事。

按《周礼秋官》“司寇，刑官之属：大行人，中大夫二人；小
行人，下大夫四人。行夫，下士三十有二人；府四人，史
八人，胥八人，徒八十人。”

〈注〉行夫主国使之礼。

大行人，“掌大宾之礼及大客之仪，以亲诸侯。”

〈注〉大宾，要服以内诸侯。大客，谓其孤卿。

春朝诸侯而图天下之事，秋觐以比邦国之功，夏宗
以陈天下之谟，冬遇以协诸侯之虑，时会以发四方
之禁，殷同以施天下之政。

〈注〉此六事者，以王见诸侯为文，“图”、“比”、陈、协，皆考绩之言。王者春见诸侯，则图其事之可否；秋见诸侯，则比其功之高下；夏见诸侯，则陈其谋之是非；冬见诸侯，则合其虑之异同。六服以其朝岁四时分来更迭，如此而遍。时会，即时见也。无常期。诸侯有不顺服者，王将有征讨之事，则既朝王命，为坛于国外，合诸侯而发禁命事焉。禁谓九伐之法。殷同即殷见也。王十二岁一巡守，若不巡守则殷同。殷同者，六服尽朝。既朝王亦命为坛于国外，合诸侯而命其政。政谓邦国之九法。殷同，四方四时分来，岁终则遍矣。九伐、九法，皆在《司马职》。《司马法》曰：“春以礼朝诸侯，图同事；夏以礼宗诸侯，陈同谋；秋以礼觐诸侯，比同功；冬以礼遇诸侯，图同虑。时以礼会诸侯，施同政。殷以礼宗诸侯，发同禁。”

时聘以结诸侯之好，殷覜以除邦国之慝。

〈注〉此二事者，亦以王见诸侯之臣使来者为文也。“时聘”者，亦无常期。天子有事，诸侯使大夫来聘，亲以礼见之，礼而遣之，所以结其恩好也。天子无事则已殷𫖯，谓一服朝之岁也。慝，犹恶也。一服朝之岁，五服诸侯皆使卿以聘礼来𫖯天子，天子以礼见之，命以政禁之事，所以除其恶行。

间问以谕诸侯之志，归脤以交诸侯之福，贺庆以赞
诸侯之喜，致禬以补诸侯之灾。

〈注〉此四者，王使臣于诸侯之礼也。间问者，间岁一问。诸侯，谓存省之属。“谕诸侯之志”者，谕言语，谕书名，其类也。交，或往或来者也。赞，助也。致禬，凶礼之吊礼。禬，礼也。“补诸侯灾”者，若《春秋》澶渊之会，谋归宋财。

“以《九仪》辨诸侯之命，等诸臣之爵，以同邦国之礼”，而
待其宾客。

〈注〉《九仪》，谓命者五，公、侯、伯、子、男也；爵者四，孤、卿、大夫、士也。

上公之礼：“执桓圭九寸，缫藉九寸，冕服九章，建常九
斿，樊缨九就，贰车九乘，介九人，礼九牢”，其朝位宾主
之间九十步，立当车轵，摈者五人，庙中将币，三享王
礼：再祼而酢，飨礼九献，食礼九举，出入五积，三问三
劳。诸侯之礼：“执信圭七寸，缫藉七寸，冕服七章，建常
七斿，樊缨七就，贰车七乘，介七人，礼七牢，朝会宾主”
之间七十步，立当前疾。摈者四人，庙中将币，三享。王
礼壹祼而酢，飨礼七献，食礼七举，出入四积，再问再劳。诸伯执躬圭，其他皆如诸侯之礼。诸子执谷璧五
寸，缫藉五寸，冕服五章，建常五斿，樊缨五就，贰车五
乘，介五人，礼五牢，朝位宾主之间五十步，立当车衡。
摈者三人，庙中将币，三享。王礼，壹祼“不酢，飨礼五献，
食礼五举，出入三积，壹问，壹劳。”诸男执蒲璧，其他皆
如诸子之礼。

〈注〉“缫，藉以五采韦衣板，若奠玉，则以藉之。”冕服，著冕所服之衣也。九章者自山龙以下，七章者自华虫以下，五章者自宗彝以下也。常，旌斿也。斿，其属。㡎垂者也。樊缨，马饰也。以罽饰之，每一处五采备为一就。就，成也。贰，副也。介，辅己行礼者也。《礼大礼》，饔饩也。三牲备为一牢。朝位，谓大门外，宾下车及王车出迎所立处也。王始立大门内，交摈，三辞，乃乘车而迎之。齐仆为之节，上公立当轵，侯伯立当疾，子男立当衡，王立当轸，与庙，受命祖之庙也。飨，设盛礼以饮宾也。问，问不恙也。劳，谓苦倦之也。皆有礼以币致之。故书“祼”作“果。”郑司农云：“车轵轵也，三享，三献也。祼读为灌。再灌，再饮公也。而酢，报饮王也。”举，举乐也。出“入五积”，谓馈之刍米也。前疾，谓驷马车辕前胡下垂拄地者。元，谓三享，皆束帛加璧，庭实惟国所有。《朝士仪》曰：“奉国地所出重物而献之。”明臣职也。朝先享，不言朝者，朝正礼，不嫌有等也。王礼王以郁鬯礼宾也。《郁人职》曰：“凡祭祀宾客之祼事，和郁鬯，以实彝而陈之。”礼者，使宗伯摄酌圭瓒而祼，王既拜送爵，又摄酌；璋瓒而祼，后又拜送爵，是谓“再祼。”再祼，宾乃酢王也。礼，“侯伯一祼而酢”者，祼宾，宾酢王而已，后不祼也。礼，“子男一祼不酢”者，祼宾而已，不酢主也。不酢之礼，《聘礼》礼宾是与。九举，举牲体九饭也。出入，谓从来讫去也。每积有牢礼。米禾刍薪，凡数不同者，皆降杀。

凡大国之孤，“执皮帛以继小国之君。出入三积，不问
壹劳。朝位当车前，不交摈。庙中无相，以酒礼之。”其他
皆视小国之君。

〈注〉此以君命来聘者也。孤尊，既聘享，更自以其贽见，执束帛而已。豹皮表之为饰，继小国之君，言次之也。朝聘之礼，每一国毕，乃前不交。摈者不使介，传辞交于王之摈，亲自对摈者也。庙中无相，介皆入门西上而立，不前。相礼者，聘之介，是与以酒礼之。酒谓齐酒也，和之，不用郁鬯耳。其他，谓《贰车》及介牢礼宾主之间，摈者将币，祼酢飨食之数。

凡诸侯之卿，其礼各下其君二等，以下及其大夫士
皆如之。

〈注〉此亦以君命来聘者也。所下其君者，介与朝位，宾主之间也，其馀则自以其爵。《聘义》曰：“上公七介，侯伯五介，子男三介。”是谓使卿之聘之数也。朝位则上公七十步，侯伯五十步，子男三十步。与

邦畿方千里，其外方五百里谓之侯服，岁壹见，其贡
祀物。又其外方五百里谓之甸服，二岁壹见，其贡嫔
物。又其外方五百“里谓之男服，三岁壹见，其贡器物。
又其外方五百里谓之采服，四岁壹见，其贡服物。又
其外方五百里谓之卫服，五岁壹见，其贡材物。又其
外方五百里谓之要服，六岁壹见，其贡货物。”

〈注〉要服，蛮服也。此六服去王城三千五百里，相距方七千里，公侯伯子男封焉。其朝贡之岁，四方各四分，趋四时而来，或朝春，或宗夏，或觐秋，或遇冬祀。贡者，牺牲之属。嫔物，丝枲也。器物，尊彝之属。服物，元𫄸𫄨纩也。材物，八材也。货物，龟贝也。

《九州》之外，谓之“蕃国。”世壹见，各以其所贵宝为摰。

〈注〉九州之外，夷服、镇服、蕃服也。《曲礼》曰：“其在东夷、北狄、西戎、南蛮，虽大曰子。”《春秋传》曰：“杞伯也。以夷礼故曰子。”然则九州之外，其君皆子男也。无朝贡之岁，父死子立，及嗣王即位，乃一来耳。各以其所贵宝为贽，则蕃国之君无执玉瑞者，是以谓其君为小宾，臣为小客。所贵宝见传者，若犬戎献白狼、白鹿是也。其馀则《周书》“王会”备焉。

王之所以抚邦国诸侯者，岁遍存。三岁，遍𫖯；五岁，遍
省。七岁，属象胥，谕言语，协辞命。九岁，属瞽史，谕书名，
听声音。十有一岁，达瑞节，同度量，成牢礼，同数器，修
法则。十有二岁，王巡守殷国。

〈注〉抚，犹安也。存𫖯省者，王使臣于诸侯之礼，所谓间问也。岁者，巡守之明岁以为始也。属犹聚也。自五岁之后，遂间岁遍省也。七岁省而召其象胥，九岁省而召其瞽史，皆聚于天子之宫教习之也。胥读为谞。《王制》曰：“五方之民，言语不通，嗜欲不同。达其志，通其欲。东方曰寄，南方曰象，西方曰狄鞮，北方曰译。”此官正为象者。周始有越重译而来献，是因通言语之官为象胥。云谞，谓象之有才知者也。辞命，六辞之命也。瞽，乐师也。史，太史小史也。书名，书之字也。古曰名，《聘礼》曰百名以上至十一岁，又遍省焉。度，丈尺也。量，豆区、釜也。数，器铨衡也。法，八法也。则，八则也。达同，成修皆谓赍其法式行至则

齐，等之也。成，平也，平其僭逾者也。王巡守，诸侯会者，各以其时之方。《书》曰“遂觐东后” 是也。其殷国则四方四时分来，如平时。

凡诸侯之王事，辨其位，正其等，协其礼，宾而见之。

〈注〉《王事》，以王之事来也。

若有大丧，则诏相诸侯之礼。

〈注〉诏相左右教告之也。

若有四方之大事，则受其币，听其辞。

〈注〉“四方之大事”，谓国有兵寇，诸侯来告急者，礼动不虚，皆贽币以崇敬也。受之，以其事入告王也。《聘礼》曰：“若有言，则以束帛如享礼。”

凡诸侯之邦交，岁相问也，殷相聘也，世相朝也。

〈注〉小聘曰问。殷，中也。久无事，又于殷朝者，及而相聘也。父死子立曰世。凡君即位，大国朝焉，小国聘焉，此皆所以习礼考异，正刑一德，以尊天子也。必择有道之国而就修之。郑司农说殷聘以《春秋传》曰“孟僖子如齐殷聘”是也。

《小行人》，掌邦国宾客之礼籍，以待四方之使者。

〈注〉《礼籍》，名位尊卑之书。使者，诸侯之臣使来者也。

令诸侯春入贡，秋献功，王亲受之，各以其国之籍礼
之。

〈注〉贡，六服所贡也。功，考绩之功也。秋献之，若今计文书断于九月。其旧法：

凡诸侯入王，则逆劳于畿。

〈注〉郑司农云：“入王，朝于王也。”

及郊劳，视馆，将币，为承而摈。

〈注〉眂馆，致馆也。承犹丞也。王使劳宾于郊，致馆于宾，至将币，使宗伯为上摈，皆为之丞而摈之。

凡四方之使者，大客则摈，小客则受其币，而听其辞。

〈注〉摈者，摈而见之王，使得亲言也。“受其币”者，受之以入，告其所为来之事。

“使适四方，协九仪。”宾客之礼，朝、觐、宗、遇、会、同，君之礼
也；存、𫖯、省、聘、问，臣之礼也。

〈注〉适，之也。协，合也。

达天下之六节：“山国用虎节，上国用人节，泽国用龙
节”，皆以金为之。“道路用旌节，门关用符节，都鄙用管
节”，皆以竹为之。

〈注〉此谓邦国之节也。“达之”者，使之四方，亦皆赍法式以齐等之也。诸侯使臣行𫖯聘，则以金节授之，以为行道之信也。“虎人龙”者，自其国象也。“道路”，谓乡遂大夫也。“都鄙”者，公之子弟及卿大夫之采地之吏也。凡邦国之民，远出至他邦，他邦之民若来入由国门者，门人为之节。“由关”者，关人为之节。其以征令及家徙，乡遂大夫及采地吏为之节，皆使人执节将之以达之，亦有期以反节。管节，如今之竹使符也。其有商者，通之以符，节如门关，门关者，与市联事，节可同也，亦所以异于畿内也。凡节有天子法式，存于国。

成六瑞：“王用瑱圭，公用桓圭，侯用信圭，伯用躬圭，子
用谷璧，男用蒲璧。”

〈注〉成，平也。瑞，信也。皆朝见所执以为信。

“合六币：圭以马，璋以皮，璧以帛，琮以锦，琥以绣，璜以
黼”，此六物者，以和诸侯之好故。

〈注〉合，同也。六币，所以享也。五等诸侯，享天子用璧，享后用琮，其大各其瑞。皆有庭实以马若皮。皮，虎豹皮也。用圭璋者，二王之后也。二王后尊，故享用圭璋而特之。《礼器》曰“圭璋特”，义亦通于此。其于诸侯，亦用璧琮耳。子男于诸侯，则享用琥璜，下其瑞也。凡二王后、诸侯相享之玉，大小各降其瑞一等，及使卿大夫𫖯聘，“亦如之。”

若国札丧，则令赙补之。若国凶荒，则令赒委之。若国
师役，则令槁禬之。若国有福事，则令庆贺之。若国有
祸䁓，则令哀吊之。凡此五物者，治其事故。

〈注〉师役者，国有兵寇以匮病者也。使邻国合会财货以与之。《春秋》定五年夏，“归粟于蔡”是也。《宗伯职》曰：“以禬礼、哀围败祸䁓水火

及其万民之利害为一书，其礼俗、政事、教治、刑禁之
逆顺为一书，其悖逆、暴乱、作慝犹犯令者为一书，其
札丧、凶荒、厄贫为一书，其康乐、和亲、安平为一书。凡
此物者，每国辨异之，以反命于王”，以周知天下之故。

〈注〉“慝”，恶也，犹图也。

《行夫》掌邦国传遽之小事，媺恶而无礼者。凡其使也，
必以旌节，虽道有难，而不时必达。

〈注〉《传》遽，若今时乘传骑驿而使者也。美福庆也，恶丧荒也。此事之小者与礼行。夫主使之道，有难，谓遭疾病，他故不以时至也。必达王命，不可废也。其大者有礼，大小行人使之，有故，则介传命，不嫌不达。

居于其国，则掌行人之劳辱事焉，使则介之。

〈注〉使，谓大小行人也。

《掌交》，中士八人，府二人，史四人，徒三十有二人

〈注〉主交通，结诸侯之好。

《掌交》“掌以节与币巡邦国之诸侯及其万民之所聚
者，道王之德意志虑，使咸知王之好恶辟行之。”

〈注〉节以为行信币以见诸侯也。辟读如“辟忌”之“辟”，使皆知王之所好者而行之。知王所恶者，辟而不为。

使和诸侯之好。

〈注〉有欲相与修好者，则为“和合之。”

“达万民”之说。

〈注〉“《说》所喜也。”“达”者，达之于王，若其国君。

掌邦国之通事而结其交好。

〈注〉《通事》谓朝觐、聘问也。

以谕“九税之利，九礼之亲，九牧之维，九禁之难，九戎
之威。”

〈注〉谕，告晓也。九税，所税民九职也。九礼，九仪之礼。九牧，九州之牧。九禁，九法之禁。九戎，九伐之戎。